***ОШ* *„Свети Сава***“

 **СУБОТИНАЦ**

****** адреса: Рударска б.б. 18227 Суботинац

 тел.: 018/ 877-651 065/ 8840280

 e-mail : *os\_subotinac@mts.rs*

 веб адреса : *www.ossubotinac.edu.rs*

 мат.број : 07187513

 ПИБ : 100305021

 Основана 1865.

Дел.бр.246

 **ПРАВИЛНИК**

 **Васпитно-дисциплинској и матерјалној одговорности ученика**

 ОШ``СВЕТИ САВА `` СУБОТИНАЦ

 ОД **08.05.2024**.ГОДИНЕ

СТУПИО НА СНАГУ **18.05.2024.**ГОДИНЕ

ДЕЛОВОДНИ БРОЈ:**727**

**ПРАВИЛНИК О**

**ВАСПИТНО-ДИСЦИПЛИНСКОЈ И МАТЕРИЈАЛНОЈ ОДГОВОРНОСТИ УЧЕНИКА**

 **ОСНОВНЕ ШКОЛЕ ,,Свети Сава"**

**Суботинац**

 На основу члана 119. став 1. тачка 1) Закона о основама система образовања и васпитања ("Сл. гласник РС", бр. 88/2017, 27/2018 – др. закон, 10/2019, 2772018 – др. закон, 6/2020, 129/2021 и 92/2023) у Суботинцу , дана **07.05.2024.године** на одржаној седници, Школски одбор ОШ``Свети Сава``Суботинац доноси Правилник о васпитно - дисциплинској и материјалној одговорности ученика.

**ПРАВИЛНИК**

**О ВАСПИТНО-ДИСЦИПЛИНСКОЈ И МАТЕРИЈАЛНОЈ ОДГОВОРНОСТИ УЧЕНИКА**

**ОШ``Свети Сава``Суботинац**

**Члан 1**

 Овим правилником уређују се обавезе и одговорност ученика, васпитно-дисциплински поступак, васпитне и васпитно-дисциплинске мере, надлежност за изрицање мера, правна заштита ученика и материјална одговорност ученика.

**Обавезе ученика**

**Члан 2**

 У остваривању својих права ученик не сме да угрожава друге у остваривању права.

Ученик има обавезу да:

1) редовно похађа наставу и извршава школске обавезе;

2) поштује правила понашања у школи, одлуке директора и органа школе;

3) ради на усвајању знања, вештина и ставова утврђених школским програмом, прати сопствени напредак и извештава о томе наставнике и родитеље, односно друге законске заступнике;

4) не омета извођење наставе и не напушта час без претходног одобрења наставника;

5) поштује личност других ученика, наставника и осталих запослених у школи;

6) чува имовину школе и чистоћу и естетски изглед школских просторија.

7) стара се о очувању животне средине и понаша у складу са правилима еколошке етике;

**Одговорност ученика**

**Члан 3**

 Према ученику који не поштује односно повређује правила понашања установе, или не поштује одлуке директора и органа школе, неоправдано изостане са наставе пет часова, односно према ученику који својим понашањем угрожава друге у остваривању њихових права, школа ће, уз учешће родитеља односно другог законског заступника, појачати васпитни рад.

Васпитни рад из става 1. овог члана појачава се активностима: у оквиру одељенске заједнице, стручним радом одељењског старешине, педагога, психолога и посебних тимова. Када је неопходно, школа сарађује и са одговарајућим установама социјалне, односно здравствене заштите, ради одређивања и пружања подршке ученику у вези са променом његовог понашања.

Одељењски старешина, заједно са стручним сарадницима, односно са тимом за заштиту од дискриминације, насиља, злостављања и занемаривања или тимом за инклузивно образовање, сачињава план појачаног васпитног рада који траје најкраће до окончања васпитно-дисциплинског поступка.

Одељењски старешина води посебну педагошку евиденцију о појачаном васпитном раду у коју се уносе подаци о: догађају, учесницима, временској динамици, предузетим активностима и мерама и оствареним резултатима тог рада.

Резултате појачаног васпитног рада, на основу заједничког извештаја одељенског старешине, стручних сарадника и тимова, директор, односно наставничко веће узима у обзир приликом изрицањa васпитно - дисциплинске мере.

Са учеником који ван простора школе, односно другог простора у коме школа остварује образовно-васпитни рад, учини повреду забране из чл. 110–112. овог закона, школа у складу са извештајем спољашње мреже заштите појачава васпитни рад, уз предузимање других активности у складу са прописима којима се уређују: критеријуми за препознавање облика дискриминације, поступање установе у случају сумње или утврђеног дискриминативног понашања и вређања угледа, части и достојанства личности, као и протокола поступања у одговору на насиље, злостављање и занемаривање.

**Васпитни рад са учеником (ПВР)**

**Члан 4.**

У случају непоштовања правила понашања установе од стране ученика, сваки запослени дужан је да директору школе поднесе Извештај о непримерном понашању ученика[[1]](#footnote-1).

 Појачан васпитни рад са учеником покреће одељенски старешина на прописаном обрасцу - Захтевом за појачаним васпитним радом са учеником[[2]](#footnote-2).

 На основу Захтева за појачаним васпитним радом, директор школе одмах доноси Решење о појачаном васпитном раду2.

 У оквиру појачаног васпитног рада са ученицима реализује се и друштвено-корисни, односно хуманитарни рад.

 Одељењски старешина одмах (најкасније наредног дана) позива родитеља, односно другог законског заступника да потпише решење о ПВР (у коме обавезно учествује родитељ, односно други законски заступник) .

 Одељењски старешина може да процени постојање потребе да се у ПВР укључи још неко: педагог, психолог, предметни наставник, Тим, друге установе и то евидентира у образац План рада са учеником у процесу ПВР (може их укључити одмах или током започетог ПВР)

 Одељењски старешина у року од 30 дана од дана доношења Решења, директору школе и педагошко-психолошкој служби на прописаном обрасцу подноси Извештај о појачаном васпитном раду[[3]](#footnote-3), који обавезно садржи и препоруку: ПВР је дао резултате и успешно се

обуставља, или ПВР није дао резултате и наставља се са израдом новог Плана уз препоруку изрицања одговарајуће мере.

**Стручни рад у оквиру ПВР**

**Члан 5.**

Одељењски старешина може спроводити индивидуални саветодавни рад са учеником, родитељем, групни саветодавно-едукативни рад у оквиру одељењске заједнице итд.

Стручна служба (психолог/педагог) у оквиру ПВР школе процењују којом методологијом, које активности и у ком обиму ће спровести, а у зависности од узраста ученика, врсте повреде правила понашања, карактеристика породице и друго ( интервју, саветовање, дијагностика личности, способности и мотивације, социометрија, радионице итд).

Родитељ/старатељ у оквиру ПВР информише школу о јаким странама породице од користи

за ПВР и реализује активности из плана у оквиру породице.

Документовање ПВР

О спроведеним активностима у оквиру појачаног васпитног рада са ученицима сви актери

из школе воде писану документацију, и то:

-одељењски старешина у Свесци одељењског старешине и у прописаним обрасцима за

ПВР: захтев директору школе; план рада са учеником/цом у процесу ПВР; извештај о ПВР,

-психолог у Дневнику рада психолога и Психолошком картону ученика,

-педагог у Дневнику рада педагога и Евиденцији рада са ученицима,

-школски Тим у прописаној Евиденцији рада тима.

-документација о ПВР чува се у досијеу ученика

назив школе, место

**ПРОЦЕДУРА СВАКОДНЕВНОГ ВАСПИТНОГ РАДА ШКОЛЕ**

**Члан 6.**

- У оквиру свакодневног васпитног рада (СВР) одељењски старешина може да укључи:

-родитеља,

-предметног наставника,

-педагошко-психолошку службу,

-директора школе.

Родитељ/старатељ у оквиру СВР информише школу о јаким странама породице од користи

за васпитни рад и у оквиру породице реализује стручне савете одељењског старешине.

Предметни наставник у оквиру СВР реализује планиране активности одељењског

старешине ( нпр. нови распоред седељња).

Педагошко-психолошка служба и директор пружа савет у вези са васпитним радом који

одељењски старешин сам реализује или заједно са одељењским старешином реализује одређене

активности ( нпр.разговор са учеником, родитељем, одељењем).

О спроведеним активностима у оквиру свакодневног васпитног рада са ученицима сви

актери из школе воде писану документацију, и то:

-одељењски старешина у Свесци одељењског старешине,

-педагог у Дневнику рада педагога и Евиденцији рада са ученицима,

-директор у Евиденцији рада директора.

**Лакше повреде обавеза ученика и васпитне мере**

**Члан 7.**

 Ученик одговара за лакше повреде обавеза утврђене статутом Школе.

 Лакше повреде обавеза ученика су:

1) неоправдано изостајање са наставе и других облика образовно-васпитног рада до 25 часова у току школске године;

2) ометање рада у одељењу;

3) недолично понашање према другим ученицима, наставницима, стручним сарадницима и другим запосленима у Школи;

4) изазивање нереда у просторијама Школе и школском дворишту;

5) непоштовање одлука надлежних органа Школе;

6) необавештавање родитеља, односно другог законског заступника ученика о резултатима учења и владања и непреношење порука одељенског старешине, других наставника и стручних сарадника;

7) оштећење школске зграде, просторија, инвентара, инсталација и прибора запослених у Школи;

8) оштећење или уништење личних ствари и прибора других ученика, наставника и других запослених у Школи;

9) неоправдано закашњавање на редовну наставу и друге облике образовно-васпитног рада;

10) нарушавање естетског изгледа Школе и школског дворишта;

11) напуштање часа без претходног одобрења наставника, стручног сарадника или другог лица које спроводи одређену активност;

12) коришћење мобилног телефона и других средстава комуникације којима се ремети рад на часу, за време наставе;

13) недоношење потребних средства за наставу прибор, свеске, уџбенике, опрему за физичко;

14) долажење у школу и на друга места на којима школа организује и спроводи васпитно образовни рад неприкладно одевен;

15) неприпремање средства и услове за наставу, непријављивање наставнику одсутних ученика - у својству редара;

16) самовољно напуштање дежурство, непријављивање оштећења школске или личне имовине дежурном наставнику, непридржавање упутства о понашањеу за време дежурства;

17) улазак у наставничку канцеларију и друге службене просторије, без позива и одобрења.

18) и други облици лакше повреде обавеза (овде се могу навести и неке друге лакше повреде обавеза).

**Члан 8.**

 За лакшу повреду обавезе ученика могу се изрећи васпитне мере:

**1) опомена (усмена или писмена);**

**2) укор одељенског старешине;**

**3) укор одељенског већа.**

 Васпитне мере изричу се ученику без вођења дисциплинског поступка, у школској години у којој је учињена повреда обавезе. Опомену и укор одељенског старешине изриче одељенски старешина.

 Услов за изрицање васпитне мере је претходно предузимање активности појачаног васпитног рада са учеником, из члана 3. овог правилника.

**Члан 8а.**

**Усмена опомена одељенског старешине** изриче се за лакше повреде обавезе ученика и то:

* неоправдано изостајање са појединих часова у Школи од 1 до 5 неоправданих изостанака;
* неоправдано закашњење на редовну наставу и друге облике образовно-васпитног рада, од 1 до 5 случајева кашњења;
* напуштање часа без претходног одобрења наставника, стручног сарадника или другог лица које спроводи одређену активност.
* ометање извођења наставе или других облика образовно - васпитног рада;
* недоношење потребних средства за наставу прибор, свеске, уџбенике, опрему за физичко;
* улазак у наставничку канцеларију и друге службене просторије, без позива и одобрења

**Писмена опомена одељенског старешине** изриче се за лакше повреде обавеза ученика и

то:

* неоправдано изостајање са часова од 6 до 8 неоправданих изостанака;
* недолично понашање према другим ученицима, наставницима, стручним сарадницима и другим запосленима у Школи;
* изазивање нереда у просторијама Школе и школском дворишту;
* непоштовање одлука надлежних органа Школе;
* необавештавање родитеља, односно другог законског заступника ученика о резултатима учења и владања и непреношење порука одељенског старешине, других наставника и стручних сарадника;
* оштећење школске зграде, просторија, инвентара, инсталација и прибора запослених у Школи;
* оштећење или уништење личних ствари и прибора других ученика, наставника и других запослених у Школи;
* неоправдано закашњавање на редовну наставу и друге облике образовно-васпитног рада;
* коришћење мобилног телефона за време наставе;
* нарушавање естетског изгледа Школе и школског дворишта;
* долажење у школу и на друга места на којима школа организује и спроводи васпитно образовни рад неприкладно одевен;
* самовољно напуштање дежурство, непријављивање оштећења школске или личне имовине дежурном наставнику, непридржавање упутства о понашањеу за време дежурства;
* I ниво физичког, емоционалног и социјалног насиља

**Укор одељенског старешине** изриче се за поновљену лакшу повреду обавезе ученика, за коју се изриче мера опомене одељенског старешине, као и за следеће лакше повреде обавеза ученика:

* неоправдано изостајање са часова у Школи са 8 часова;
* I ниво сексуалног и електронског насиља.

**Укор одељенског већа** изриче се ученицима за лакшу и поновљену лакшу повреду обавезе ученика, у случају када је ученику изречена опомена и укор одељенског старешине, а те мере нису имале васпитног утицаја на поправљање понашања ученика, као и за

* неоправдано изостајање са часова у Школи са највише 15 часова.
* I ниво електронског насиља.

**Теже повреде обавеза ученика и васпитно-дисциплинске мере**

**Члан 9.**

 Теже повреде обавеза ученика прописане су Законом. За тежу повреду обавезе ученик одговара ако је у време извршења обавеза била прописана Законом.

 Теже повреде обавеза ученика су:

1) уништење, оштећење, скривање, изношење, преправка или дописивање података у евиденцији коју води Школа или друга организација, односно орган;

2) преправка или дописивање података у јавној исправи коју издаје Школа или орган, односно исправи коју изда друга организација;

3) уништење или крађа имовине Школе, привредног друштва, предузетника, ученика или запосленог;

4) поседовање, подстрекавање, помагање, давање другом ученику и употреба алкохола, дувана, наркотичких средстава или психоактивне супстанце;

5) уношење у Школу или другу организацију оружја пиротехничког средства или другог предмета који може да угрози или повреди друго лице;

6) понашање ученика којим угрожава властиту безбедност или безбедност других ученика, наставника и запослених у Школи, у школским и другим активностима које се остварују ван школе, а које школа организује и које доводи до њиховог физичког и психичког повређивања;

7) употреба мобилног телефона, електронског уређаја и другог средства у сврхе којима се угрожавају права других или у сврху преваре у поступку оцењивања;

8) неоправдано изостајање са наставе и других облика образовно-васпитног рада више од 25 часова у току школске године, од чега више од 15 часова након писменог обавештења родитеља, односно другог законског заступника од стране школе;

9) учестало чињење лакших повреда обавеза у току школске године, под условом да су предузете неопходне мере ради корекције понашања ученика.

 За повреде из става 2. тач. 8) и 9) овог члана је обавезна поступност у изрицању мера.

Ученик, родитељ, односно други законски заступник одговара за материјалну штету коју ученик нанесе школи, намерно или из крајње непажње, у складу са законом.

**Члан 9а.**

 За тежу повреду обавезе ученику се изриче васпитно-дисциплинска мера:

1) укор директора;

2) укор наставничког већа.

 Васпитно-дисциплинска мера изриче се ученику по спроведеном васпитно-дисциплинском поступку у коме је утврђена одговорност ученика.

 Васпитна и васпитно-дисциплинска мера изричу се ученику у школској години у којој је учињена повреда обавезе ученика.

 Када повреду обавезе, односно повреду забране учини малолетан ученик, школа одмах, или најкасније наредног дана од учињене повреде обавештава родитеља/другог законског заступника ученика.

**Повреде забране ученика и васпитно-дисциплинске мере**

**Члан 10.**

У установи су забрањене дискриминација и дискриминаторно поступање, којим се на посредан или непосредан, отворен или прикривен начин неоправдано прави разлика или неједнако поступа, односно врши пропуштање (искључивање, ограничавање или давање првенства) у односу на лице или групе лица, као и на чланове њихових породица или њима блиска лица на отворен или прикривен начин, а која се заснива на раси, боји коже, прецима, држављанству, статусу мигранта односно расељеног лица, националној припадности или етничком пореклу, језику, верским или политичким убеђењима, полу, родном идентитету, сексуалној орјентацији, имовинском стању, социјалном и културном пореклу, рођењу, генетским особеностима, здравственом стању, сметњи у развоју и инвалидитету, брачном и породичном статусу, осуђиваности, старосном добу, изгледу, чланству у политичким, синдикалним и другим организацијама и другим стварним, односно претпостављеним личним својствима, као и по другим основима утврђеним законом којим се прописује забрана дискриминације.

Не сматрају се дискриминацијом посебне мере уведене ради постизања пуне равноправности, заштите и напретка лица, односно групе лица која се налазе на неједнаком положају.

Установа је дужна да предузме све мере прописане законом када се посумња или утврди дискриминаторно понашање у установи.

**Члан 11.**

 У установи је забрањено физичко, психичко, социјално, сексуално, дигитално и свако друго насиље злостављање и занемаривање запосленог, ученика, одраслог, родитеља, односно другог законског заступника, или трећег лица у установи.

 Под насиљем и злостављањем подразумева се сваки облик једанпут учињеног односно понављаног вербалног или невербалног понашања које има за последицу стварно или потенцијално угрожавање здравља, развоја и достојанства личности ученика и одраслог.

 Занемаривање и немарно поступање представља пропуштање установе или запосленог да обезбеди услове за правилан развој ученика и одраслог.

 Под физичким насиљем сматра се физичко кажњавање ученика или одраслог од стране запосленог, родитеља, односно другог законског заступника, или трећег лица у установи; свако понашање које може да доведе до стварног или потенцијалног телесног повређивања ученика, одраслог или запосленог; насилно понашање запосленог према ученику или одраслом, као и ученика и одраслог према другом ученику, одраслом или запосленом.

 Под психичким насиљем сматра се понашање које доводи до тренутног или трајног угрожавања психичког и емоционалног здравља и достојанства.

 Под социјалним насиљем сматра се искључивање ученика и одраслог из групе вршњака и различитих облика активности установе.

 Под сексуалним насиљем и злостављањем сматра се понашање којим се ученик сексуално узнемирава, наводи или приморава на учешће у сексуалним активностима које не жели, не схвата или за које није развојно дорастао или се користи за проституцију, порнографију и друге облике сексуалне експлоатације.

 Под дигиталним насиљем и злостављањем сматра се злоупотреба информационо-комуникационих технологија, која може да има за последицу повреду друге личности и угрожавање достојанства и остварује се слањем порука електронском поштом, смс-ом, ммс-ом, путем веб сајта, четовањем, укључивањем у форуме, социјалне мреже и другим облицима дигиталне комуникације.

Установа је дужна да надлежном органу пријави сваки облик насиља, злостављања и занемаривања у установи почињен од стране родитеља, односно другог законског заступника или трећег лица у установи.

Ученик, родитељ односно други законски заступник детета и ученика(члан 81.Закона о основама система образовања и васпитања), има право да поднесе пријаву Министарству, уколико сматра да су му повређена прав утврђена овим или другим законом, у случају:

1. Доношења или недоношења одлуке органа установе по поднетој пријави, приговору или жалби;
2. Ако је повређена забрана из чл. 110-113. Закона Закона о основама система образовања и васпитања ;
3. Повреде права детета и ученика из члана 79. Закона Закона о основама система образовања и васпитања

Пријаву може поднети ученик, његов родитељ односно други законски заступник детета у року од осам дана од дана сазнања за повреду својих права.

Ако оцени да је пријава из става 1. овог члана основана, Министарство ће у року од одам дана ода дана пријема пријаве упозорити установу на уочене неправилности и одредити јој рок од три дана од упозорења за отклањање уочене неправилности.

Ако установа поступи по упозорењу, Министарство ће предузети одговарајуће мере, у складу са законом.

Министарство врши пријем у вези са насиљем, злостављањем занемаривањем ученика путем софтверског решења-Националне платформе за превенцију насиља које укључује децу-Чувам те.

 Забрањено је свако понашање запосленог према ученику и одраслом, ученика и одраслог према запосленом, родитеља, односно другог законског заступника или трећег лица према запосленом, запосленог према родитељу односно другом законском заступнику, ученика и одраслог према другом ученику или одраслом, којим се вређа углед, част или достојанство.

Директор установе дужан је да у року од три дана од дана сазнања за повреду из става један овог члана предузме одговарајуће активности и мере у оквиру надлежности установе.

 У установи је забрањено страначко организовање и деловање и коришћење простора установе у те сврхе.

**Члан 10**

 Ученик одговара за повреду забране, ако је забрана у време када је повреда учињена била прописана Законом.

 За учињену повреду забране (чл. 110-112. Закона о основама система образовања и васпитања ) ученику се изриче васпитно-дисциплинска мера:

1. укор директора или укор наставничког већа;
2. премештај ученика од пеог до осмог разреда у другу основну школу на основу одлуке наставничког већа, а уз сагласност школе у коју прелази, а уз обавештавања родитеља односно другог законског заступника;

Када се ученику изрекне мера искључења из школе, школа је дужна да о томе обавести надлежни центар за социјални рад, какоби предузели све мере из своје надлежности.

**Васпитно-дисциплински поступак**

**Члан 11.**

 За теже повреде обавеза ученика и за повреде забране из чл. 110-112. Закона школа води васпитно-дисциплински поступак о којем обавештава родитеља, односно другог законског заступника ученика.

Школа обавештава Министарство о повреди забране из чл. 110-112. Закона, у складу са прописима којима се уређују: критеријуми за препознавање облика дискриминације, поступање установе у случају сумње или утврђеног дискриминативног понашања и вређања угледа, части и достојанства личности, као и протокола поступања у одговору на насиље, злостављање и занемаривање.

За учињену тежу повреду обавезе ученика директор закључком покреће васпитно -дисциплински поступак најкасније у року од пет радних дана од дана сазнања, а за учињену повреду забране из чл. 110-112. овог закона закључком покреће поступак одмах, а најкасније у року од два радна дана од дана сазнања, о чему одмах, а најкасније наредног радног дана, обавештава родитеља, односно другог законског заступника.

Изузетно од става 3. овог члана ,за учињене теже повреде обавеза ученика из члана 83.став 8. тач.4) и 5) Закона, директор закључком покреће васпитно-дисциплински поступак одмах, а најканије у року од два ардна дана од дана сазнања, о чему одмах обавештава родитеља, односно другог законског заступника.

Директор води поступак и окончава га решењем.

 У току васпитно-дисциплинског поступка ученик, уз присуство родитеља, односно другог законског заступника ученика, као и сви остали учесници и сведоци морају бити саслушани и дати писмену изјаву.

 Уколико се родитељ, односно други законски заступник ученика не одазове позиву а уредно је позван, директор одмах а најкасније наредног дана поставља психолога/педагога школе да заступа интересе ученика у поступку и о томе одмах обавештава центар за социјални рад.

Васпитно-дисциплински Поступак се окончава доношењем решења у року од 30 дана од дана покретања поступка, чему претходи утврђивање свих чињеница од значаја за одлучивање.

У оквиру појачаног васпитног рада са ученицима реализује се и друштвено-корисни, односно хуманитарни рад.

Изузетно од става 8. овог члана, у случају теже учињене повреде обавеза ученика из члана 83.став 8 тач. 4) и 5) овог закона и повреде забране, васпитно-дисциплински поступак се окончава доношењем решења у року од 20 дана од дана покретања.

У васпитно дисциплинском поступку који је покренут за тежу повреду обавезе ученика из члана 83. став 8 тач. 4) и 5) Закона и повреду забране, ученик може бити удаљен из непосредног образованог-васпитног рада који обухвата обавезну наставу и остале облике образовано-васпитног рада.

Ученик може бити удаљен из непоредног образовано-васпитног рада и осталих облика образовано-васпитно рада најкраће пет радних дана, а најдуже до оконочања васпитно-дисциплинског поступка.

Директор школе, након процене тима за заштиту од дискриминације, насиља, злостављања и занемаривања у складу са протоколом поступања у установи у одговору на насиље, злостављање и занемаривње и правилником о друштвено-корисном, односно хуманитарном раду, доноси решење о удаљењу ученика из става 11. овог члана.

Током удаљења ученика из става 11.овог члана ученик, родитељ, односно други законски заступник је дуржан да се информише о току наставног процеса и да садржаје програма наставе и учења прати уз употребу наставаног материјала који је школа у обавези да достави ученику ради обезбеђибања континуитета у образовању.

Школа је дужна да о удаљењу ученика из става 11. овог члана обавести надлежни центар за социјални рад ради заједничког деловања у реализацији појачаног васпитног рада.

Пре доношења решења о удаљењу морају се утврдити све чињенице које су од значаја за одлучивање.

Уколико у току трајања васпитно-дисциплинског поступка, родитељ односно други законски заступник поднесе захтев да се ученик испише из школе, школа че донети решење којим се издавање исписнице одлаже до оконочања васпитно-дисциплинског поступка.

На решење из става 17. овог члана ученик, његов родитељ, односно други законски заступник, нема право жалбе али има право на судску заштиту у управном спору.

Подаци о изреченим васпитно-дисциплинским мерама морају бити унети у одговорајући део обрсца преводнице, односно исписнице, приликом превођења, односно уписивања ученика у другу основну школу у току школске године.

Школа у којој ученик наставља школовање у обавези је да прати понашање уечника и спроводи појачан васптини рад у сарадњи са надлежним центром за социјални рад и другим установама спољашње заштитне мреже.

**Члан 12**

 О учињеној повреди обавезе (тежој повреди обавезе или повреди забране) школа одмах, а најкасније наредног радног дана обавештава родитеља, односно другог законског заступника малолетног ученика и укључује га у поступак.

 Ученик, уз присуство родитеља, односно другог законског заступника, мора бити саслушан у васпитно-дисциплинском поступку, као и сведоци, и дати писану изјаву.

 Приликом доношења одлуке о изрицању васпитно-дисциплинске мере, морају се узети у обзир све чињенице релевантне за одлучивање.

**Члан 13**

 Приликом изрицања било које од Законом прописаних мера, према ученику који је учинио тежу повреду обавезе или повреду забране из чл. 110-112. Закона, морају се претходно предузети активности појачаног васпитног рада, прописане Законом. Када такве активности доведу до позитивне промене у понашању ученика, поступак против ученика ће се обуставити на предлог одељенског старешине, изузев ако је повредом забране озбиљно угрожен идентитет другог лица.

**Смањење оцене из владања**

**Члан 14**

 Оцена из владања може се смањити ученику коме је изречена васпитно-дисциплинска мера, а може се смањити и због понашања за које је ученику изречена васпитна мера.

 За учињену лакшу повреду обавезе када се ученику изриче васпитна мера укора одељенског већа може се смањити оцена из владања на основу одлуке одељенског већа, при чему се цене све околности везане за повреду обавезе, као што су тежина повреде обавезе, последице повреде, околности под којима је повреда учињена, степен одговорности ученика, раније понашање и понашање ученика после учињене повреде, узраст и друге околности од утицаја.

 За изречену васпитно-дисциплинску меру укора директора, укора наставничког већа, премештаја ученика од петог до осмог разреда у другу основну школу, надлежни орган може смањити оцену из владања ученику, ценећи у сваком конкретном случају степен одговорности ученика и друге релевантне околности наведене у ставу 2. овог члана.

 Владање ученика у току полугодишта може се оценити само описно, тако да и смањена оцена из владања због изречене васпитне, односно васпитно-дисциплинске мере мора да буде описна.

**Члан 15**

 Неоправдано изостајање ученика са наставе до 25 часова у току школске године представља лакшу повреду обевезе, за коју се ученику изриче васпитна мера, а може се и смањити оцена из владања у зависности од релевантних околности које се цене у сваком конкретном случају.

 Неоправдано изостајање ученика са наставе више од 25 часова представља тежу повреду обевезе, за коју се ученику смањује оцена из владања и изриче васпитно-дисциплинска мера, уз поштовање принципа поступности у изрицању мера.

 Оцену из владања утврђује орган који је изрекао васпитно-дисциплинску меру, ценећи релевантне околности случаја.

 Оцена из владања ученику се може смањити и због других тежих повреда обавеза и за повреде забране прописане Законом. При доношењу одлуке о оцени из владања цениће се сви параметри наведени у члану 14. став 2. овог правилника.

Владање ученика првог разреда основног образовања и васпитања оцењује се описно у току и на крају полугодишта.

Владање ученика од другог до осмог разреда основног образовања и васпитања оцењује се бројчано у току и на рају полугодишта.

Закључна оцена из владања на крају првог и другог полугодишта јесте: примерно (5), врло добро (4), добро (3), задовољавајуће (2) и незадовољавајуће (1) и свака од наведених оцена утиче на општи успех ученика.

Владање ученика на дужем кућном и болничком лечењу, ученика који стиче основно образовање и васпитање код куће и ученика за којег је организована настава на даљину, оцењује се.

 Закључну оцену из владања утврђује одељенско веће на предлог одељенског старешине на крају првог и другог полугодишта на основу сагледавања личности и понашања ученика у целини, процењивањем његовог укупног понашања и извршавања обавеза прописаних законом и изречених васпитних или васпитно-дисциплинских мера и њихових ефеката. Оцена из владања поправља се на предлог одељенског старешине најкасније на крају полугодишта када ученик покаже позитивне промене у свом понашању, прихвата одговорност за своје поступке или је до позитивних промена у понашању дошло кроз појачан васпитни рад са учеником после изречене васпитне, односно васпитно-дисциплинске мере.

**Члан 15а**

На оцену из владања у току школске године утиче редовност похађања наставе од стране ученика, као и изречене васпитно-дисциплинске мере.

Ученик који неоправдано изостаје са наставе у току школске године, а на основу редовног праћења и обавештавања родитеља, оцењује се појединачном оценом из владања:

1. врло добро (4) када неоправдано изостане са 9 часова;
2. добро (3) када неоправдано изостане са највише 15 часова;
3. задовољавајуће (2) када неоправдано изостане са највише 25 часова;
4. незадовољавајуће (1) када неоправдано изостане са 26 и више часова;

Оцене дате на основу става 5. члана 16.Правилника о оцењивању, сматрају се појединачним оценама и саставни су део закључне оцене из владања.

Оцена из владања дата на основу нередовног похађања наставе од стране ученика повлачи изрицање васпитне и васпитно-дисциплинске мере, што школе уређује својим актом.

Оцена из владања у току школске године је и појединачна оцена дата на основу изречене васпитне и васпитно-дисциплинске мере и то:

-укор одељенског старешине-врло добро- (4);

-укор одељенског већа- добро -(3);

-укор директора-задовољавајуће- (2);

-укор наставничког већа- незадовољавајуће (1);

Оцене дате на основу става 7. члана 16. Правилника о оцењивању уколико је разлог за изрицање васпитне и васпитно дисциплинске мере неоправдано изостајање ученика.

Школа је у обавези да евидентиране изостанке утврди као оправдане или неоправдане одмах, а најкасније у року од осам радних дана од дана повратка ученика на наставу.

**Члан 15б**

 ,, Упоредо са изрицањем васпитне, односно васпитно-дисциплинске мере школа ученику одређује и обавезу обављања друштвено-корисног, односно хуманитарног рада који се одвија у просторијама или ван просторија школе под надзором наставника, односно стручног сарадника.

 Школа одређује ученику друштвено-корисни, односно хуманитарни рад у складу са тежином учињене повреде, водећи рачуна о психофизичкој и здравственој способности, узрасту и достојанству ученика и о томе је дужна одмах да обавести родитеља односно другог законског заступника.

 У случају изрицања мере ученику који похађа наставу по ИОП-у узима се у обзир и мишљење представника тима за инклузивно образовање.

 Активности хуманитарног и друштвено-корисног рада се организују у групи, одељењу, разреду школе, самостално или уз подршку вршњака, наставника и стручног сарадника.

**Члан 15в**

 Код изречених васпитних мера за учињене лакше повреде обавезе ученика активности друштвено-корисног, односно хуманитарног рада могу бити: продужење обавезе редара; писање рада са темом везаном за повреду обавезе; израда паноа везаног за одређену тему; брига о простору у коме бораве ученици; помоћ наставнику; помоћ дежурном наставнику; помоћ стручном сараднику; помоћ у административним пословима; помоћ школским тимовима; организовање хуманитарне акције; помоћ домару; помоћ техничком особљу; помоћ наставницима у ваннаставним активностима; уређење дворишта; учешће у организовању културних, спортских и других активности у школи; израда флајера, стрипова и сл. о небезбедном понашању и др.

**Члан 15г**

 При изрицању васпитно-дисциплинских мера ученику за теже повреде обавеза могуће су следеће активности друштвено-корисног и хуманитарног рада: укључивање у припрему материјала и израду летописа или часописа школе, приказ о значају евиденција и јавних исправа (ако су повреде везане за евиденције, јавне исправе); презентације везане за чување имовине школе, имовине других и личне имовине; брига о простору у коме се борави, помоћ у одржавању школе (код повреда обавеза везаних за уништење или крађу имовине); помоћ у изради брошура и материјала за рад и учешће у предавањима у вези са темама које су везане за систем вредности који желимо да ученик промени (код повреда обавеза у вези са уношењем и коришћењем разних средстава - пиротехничких, коришћења психоактивних супстанци, алкохола и сл); помоћ Тиму за заштиту од насиља у организовању предавања на теме у вези са повредом; помоћ наставнику, дежурном наставнику, домару, помоћном особљу, помоћ запосленима на одржавању хигијене, помоћ у извођењу презентација везаних за теме заштите личних података на интернету; помоћ наставнику или стручном сараднику на прикупљању материјала за остваривање предавања на одређену тему и др.

**Члан 15д**

 Могуће активности везане за повреде забране и изречене васпитно-дисциплинске мере ученику из разлога повреда забране (забрана насиља, злостављања, занемаривања, дискриминације и понашања којима се вређа част, углед, достојанство) су следеће: организовање предавања на тему људских права и права детета; организовање предавања за ученике на теме везана за грађанска права, обавезе и одговорности; организовање предавања за родитеље везана за грађанска права, обавезе и одговорности; учествовање у организовању хуманитарне акције за помоћ угроженима; подршка-помоћ педагошком асистенту или личном пратиоцу у пружању подршке ученицима.

**Члан 15ђ**

Активности одређене у оквиру појачаног васпитног рада и уз васпитне мере опомена и укор одељенског старешине, одређује и прати њихово остваривање одељенски старешина самостално, а ако је потребно-уз подршку члана одељенског већа или струног сарадника.

Активности одређене уз васпитну меру укор одељенског већа одређује одељенско веће, а прати одељенски старешина у сарадњи са једним или више наставника, односно стручним сарадником, који одреди одељенско веће.

Активности одређене уз васпитно-дисциплинску меру укор директора изриче директор, а прати одељенски старешина у сарадњи са једним или више наставника, односно стручним сарадником, које одреди директор решењем.

Активности одређене уз васпитно-дисциплинску меру укор наставничког већа, изриче наставничко веће, а прати одељенски старешина у сарадњи са јединим или више наставника, односно стручним сарадником, које одреди директор решењем.

**Правна заштита ученика**

**Члан 16**

 Ученик, родитељ, односно други законски заступник има право да поднесе жалбу школском одбору на изречено васпитно-дисциплинску меру извршену за тежу повреду обавезе ученика или за повреду забране из чл. 110-112. Закона, - у року од осам дана од дана достављања решења о утврђеној одговорности и иреченој мери.

 Школски одбор решава по жалби у року од 15 дана од дана достављања жалбе од стране ученика, родитеља, односно другог законског заступника, жалба одлаже извршење решења директора.

Против другостепеног решења о изреченој мери искључења ученика из школе, ученик, родитељ, односно други законски заступник има право на судску заштиту у управном спору.

**Евиденција о изреченим васпитним и васпитно-дисциплинским мерама**

**Члан 17**

 О изреченим васпитним и васпитно-дисциплинским мерама евиденцију води одељенски старешина, уз поштовање начела прописаних законом којим се уређује заштита података о личности.

 Стручни сарадник - педагог води збирну Евиденцију о појачаном васпитном раду, изреченим васпитним и васпитно-дисциплинским мерама, и активностима друштвено-корисног односно хуманитарног рада[[4]](#footnote-4).

 Усмена опомена изриче се ученику пред одељењем, док се друге васпитне и васпитно-дисциплинске мере бележе у ученички досије, ђачку књижицу и у дневнику образовно васпитног рада у делу оцењивање ученика - напомена.

 Ђачку књижицу потписује родитељ, односно старатељ ученика коме је изречена васпитна, односно васпитно-дисциплинска мера.

**Материјална одговорност ученика**

**Члан 18**

 Ученик, његов родитељ, односно други законски заступник ученика одговара за материјалну штету коју ученик нанесе Школи намерно или крајњом непажњом, у складу са законом.

 Поступак за утврђивање материјалне одговорности ученика покреће директор, а води комисија коју формира директор и чији је члан и одељенски старешина.

 За штету коју је проузроковало више ученика, одговорност је солидарна уколико није могуће утврдити степен одговорности сваког од ученика за насталу штету.

 Директор, на основу предлога комисије, доноси решење о материјалној одговорности ученика, висини штете и року за накнаду штете.

 Директор може донети одлуку о ослобођењу ученика, његовог родитеља, односно другог законског заступника ученика материјалне одговорности за штету, због тешке материјалне ситуације.

 На решење директора о материјалној одговорности ученик, његов родитељ односно други законски заступниик ученика може изјавити жалбу школском одбору, у року од 15 дана од дана пријема решења.

 Школски одбор доноси одлуку у року од 15 дана од дана пријема жалбе.

**Завршна одредба**

**Члан 19.**

 Ступањем на снагу овог правилника престаје да важи Правилник о васпитно-дисциплинској одговорности ученика дел. бр. **179 од 05.02.2018. године**, као и измене и допуне о васпитно - дисциплинској одговорности бр. **1409 од 13.09.2019. године** и бр.**1372 од 20.11.2023.**

**Члан 20.**

 Правилник је заведен под деловодним бројем **727** од **08.05.2024**. године, објављен на огласној табли дана **08.05.2024**. године, а ступа на снагу осмог дана од објављивања на огласној табли школе, дана **16.05.2024.** године.

 **Председник Школског одбора**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Марија Јањић**

**Секретар школе**

**\_\_\_\_\_\_\_\_\_\_\_\_\_\_\_\_**

**Јасна Јовановић**

1. [↑](#footnote-ref-1)
2. [↑](#footnote-ref-2)
3. [↑](#footnote-ref-3)
4. [↑](#footnote-ref-4)